Author: Pozoni
Last saved by: Ostrochovský Tomáš
Company: MSU

Materiál na rokovanie pre Mestské zastupiteľstvo v Žiline

Žiadosť o nenávratný finančný príspevok z Regionálneho
operačného programu, výzva ROP – 3.1b-2009/02 pre projekt

„Rekonštrukcia kultúrnej pamiatky 
v meste Žilina – Rosenfeldov palác“

Materiál obsahuje:

1.	Návrh na uznesenie
2.	Dôvodovú správu
3.	Vlastný materiál - projekt: „Rekonštrukcia kultúrnej pamiatky v meste Žilina –
Rosenfeldov palác“

Predkladá:

Ing. Viliam Mikuláš
prednosta Mestského úradu v Žiline

Vypracoval:

Ing. Pavel Požoni
zástupca prednostu Mestského úradu v Žiline

V Žiline, dňa 6. 10. 2009
Návrh na uznesenie

Uznesenie č. ........../ 2009

Mestské zastupiteľstvo v Žiline

I.	 schvaľuje

a)	predloženie žiadosti o NFP v rámci výzvy ROP- 3.1b - 2009/02 Regionálneho operačného programu za účelom realizácie projektu „ Rekonštrukcia kultúrnej pamiatky v meste Žilina – Rosenfeldov palác “, ktorého ciele sú v súlade s platným územným plánom mesta a platným Programom hospodárskeho a sociálneho rozvoja mesta, 

b)	zabezpečenie realizácie projektu mestom Žilina po schválení žiadosti o nenávratný finančný príspevok,

c)	financovanie projektu vo výške 5 % z celkových oprávnených výdavkov                           na projekt, t. j. vo výške 124 500,00 EUR (3 750 687,00 SKK).

Dôvodová správa

Mesto Žilina pripravuje do výzvy ROP, opatrenia: 3.1 Posilnenie kultúrneho potenciálu regiónov, oblasť podpory: 3.1b Posilnenie kultúrneho potenciálu regiónov intervencie do nehnuteľných kultúrnych pamiatok, žiadosť o poskytnutie nenávratného finančného príspevku na realizáciu projektu rekonštrukcie kultúrnej pamiatky Rosenfeldov palác.

Výzva bola uverejnená po oprave 14. 9. 2009, uzávierka výzvy je 27. 11. 2009 s možnosťou predĺženia. Navrhnuté uznesenie tvorí povinnú prílohu žiadosti o NFP pripravovaného projektu, a preto je ho potrebné schváliť do termínu podania žiadosti na MVRR SR.

Po schválení žiadosti o poskytnutie NFP, je mesto Žilina pripravené zabezpečiť realizáciu uvedeného projektu. Predkladaný návrh na realizáciu projektu je v súlade s platným Programom hospodárskeho a sociálneho rozvoja mesta a územným plánom mesta.

Projekt do ROP – oblasť podpory 3.1b- Posilnenie kultúrneho potenciálu
regiónov- intervencie do nehnuteľných kultúrnych pamiatok

Projekt s názvom „Rekonštrukcia kultúrnej pamiatky v meste Žilina – Rosenfeldov palác“ zabezpečí nutnú komplexnú rekonštrukciu objektu. V budove na prízemí sa bude nachádzať mestská galéria, na prvom poschodí budú reprezentačné priestory mesta a administratívne priestory pre Kultúrne centrum. Pracovníci Kultúrneho centra budú zabezpečovať prevádzku objektu a využívanie jeho priestorov.

Realizácia projektu zabezpečí zatraktívnenie mesta pre návštevníkov mesta. Projekt prispeje k zvýšeniu turistického potenciálu mesta a taktiež k vytvoreniu ďalšieho kultúrneho a spoločenského stánku mesta. Mesto získa svoju vlastnú galériu a ďalšie priestory na usporiadávanie rôznych kultúrnych a spoločenských akcií. Priestory budú môcť využívať aj iné subjekty. V súčasnosti využíva objekt Centrum voľného času Spektrum. Pre túto organizáciu bude mesto rekonštruovať objekt bývalej ĽŠU (pri Bábkovom divadle), ktorý sa nachádza v blízkosti CVČ. 

Celkové oprávnené výdavky projektu predstavujú 2 490 000,00 EUR (75 013 740,00 SKK). Mesto Žilina sa bude podieľať na spolufinancovaní vo výške 5 % z celkových oprávnených výdavkov, čo predstavuje 124 500,00 EUR  (3 750 687,00 SKK) vlastných finančných prostriedkov. Projekt bude podaný po registrácii a potvrdenom termíne. V prípade, že bude projekt schválený, predpokladaným začiatkom realizácie projektu bude druhá polovica roku 2010 s termínom dokončenia v roku 2012.

 Fiškálny dopad na rozpočet mesta je 124 500,00 EUR  (3 750 687,00 SKK).